ΔΙΕΚ ΝΕΑΣ ΣΜΥΡΝΗΣ

Κύπρου 25, 17122 Νέα Σμύρνη

Τηλ: 2109310401

Email: grammateia@iek-n-smyrn.att.sch.gr

 **ΔΕΛΤΙΟ ΤΥΠΟΥ**

**ΔΙΕΚ Νέας Σμύρνης: Εθελοντική αιμοδοσία στις 20 Δεκεμβρίου του 2023.**

Το Δημόσιο ΙΕΚ Νέας Σμύρνης σε συνεργασία με τον Εμπορικό Σύλλογο Νέας Σμύρνης και τον Ελληνικό Ερυθρό Σταυρό διοργανώνει εθελοντική αιμοδοσία στις 20 Δεκεμβρίου του 2023. Για δεύτερη χρονιά το ΔΙΕΚ Νέας Σμύρνης πραγματοποιεί την εθελοντική αιμοδοσία την περίοδο των Χριστουγέννων. Φέτος προσκαλεί εκτός από τους σπουδαστές του ΔΙΕΚ και όλους/ες τους/τις δημότες/ισσες της Νέας Σμύρνης να συμμετάσχουν στην δράση αλληλεγγύης.

 Ο σκοπός της δράσης είναι να ενισχύσουμε τον Ελληνικό Ερυθρό Σταυρό στην συλλογή αίματος για την αντιμετώπιση καταστάσεων έκτακτης ανάγκης, αποτελώντας σημαντική πράξη προσφοράς προς τους συνανθρώπους μας. Η δράση θα λάβει μέρος στην αίθουσα εκδηλώσεων του ΔΙΕΚ από τις 16:00 μέχρι τις 21:00.

 Με την συμμετοχή σας σε αυτήν την πρωτοβουλία, συνεισφέρετε απευθείας στη ζωή ανθρώπων που χρειάζονται αίμα, ενισχύοντας ταυτόχρονα την αίσθηση αλληλεγγύης που ενώνει την κοινότητα της Νέας Σμύρνης. Για περισσότερες πληροφορίες επικοινωνήστε με την γραμματεία του ΔΙΕΚ.

*Λίγα λόγια για το ΔΙΕΚ*

*Το Δημόσιο Ινστιτούτο Επαγγελματικής Κατάρτισης (ΔΙΕΚ) Νέας Σμύρνης αποτελεί ένα δυναμικό κέντρο εκπαίδευσης και ανάπτυξης στον χώρο της επαγγελματικής κατάρτισης στην Ελλάδα. Με στόχο την παροχή υψηλής ποιότητας εκπαιδευτικών υπηρεσιών και την ενίσχυση των επαγγελματικών δεξιοτήτων, το ΔΙΕΚ Νέας Σμύρνης διαμορφώνει ένα περιβάλλον που ενθαρρύνει την ανάπτυξη και την επίτευξη των επαγγελματικών στόχων των σπουδαστών του.*

*Ο Διευθυντής Τηλ. Επικοινωνίας: 210-9310496*

*Κωνσταντίνος Μιχελής*

***Το παρόν Δελτίο τύπου συντάχθηκε από το τμήμα «ΣΤΕΛΕΧΟΣ ΔΗΜΟΣΙΩΝ ΣΧΕΣΕΩΝ ΚΑΙ ΕΠΙΚΟΙΝΩΝΙΑΣ Γ΄ ΕΞΑΜΗΝΟΥ.***